شہری ہوابازی کی وزارت
تلنگانہ حکومت کو ڈرون طیاروں کی بیونڈ ویژول لائن آف سائٹ  تجرباتی پروازوں کے لئے رعایت دی گئی
ویکسین کی تجرباتی ڈلیوری کے لئے اجازت دی گئی
ڈرون طیاروں کے ذریعہ اشیاء پہنچانے کے واسطے ضابطہ بندی کا خاکہ تیار کرنے میں مدد کے لئے بی وی ایل اوایس کی ٹرائلز
نئی دہلی، 10 مئی 2021: شہری ہوابازی کی وزارت او ر شہری ہوابازی کی ڈائریکٹوریٹ جنرل  نے ویکسین کی ڈلیوری کے مقصد سے ڈرون طیاروں کی تجرباتی بیونڈ ویژول لائن آف سائٹ  پروازوں کے لئے حکومت تلنگانہ کو مشروط رعایت دی ہے۔ملک میں ڈرون کے استعمال کے دائرے میں اضافے کی حکومت کی مسلسل کوششوں کے ایک حصے کے طور پر کووڈ-19 عالمی وبا سے مقابلہ کرنے میں ملک کی مدد کے لئے بغیرپائلیٹ والے ائیر کرافٹ سسٹم قوانین 2021 سے چھوٹ دی گئی ہے۔
گزشتہ ماہ حکومت تلنگانہ کو ڈرون طیارے استعمال کرتے ہوئے ویژول لائن آف سائٹ  رینج کے اندر کووڈ-19 ویکسین کی تجرباتی ڈلیوری کے لئے مشروط رعایت دی گئی تھی۔ آلات پر مبنی ماڈل کو فروغ دینے کے لئے ڈرون کو استعمال کئے جانے کے عمل میں تیزی لانے کے لئے بیونڈ ویژول لائن آف سائٹ  کے لئے بھی رعایت دی گئی ہے۔اس کی ٹرائلز مئی 2021 کے آخر تک شروع ہوں گی۔
اس رعایت کے تحت شہری ہوابازی کی وزارت کے ذریعہ جاری کردہ  ہدایات /رعایات اور ضمیمہ ایک میں مذکور شرائط پر عمل کرنا لازمی ہے۔یہ رعایت ایس او پی کی منظوری کی تاریخ سے ایک سال کے لئے یا آئندہ احکامات تک کی مدت ، جو بھی پہلے ہو، کے لئے قابل قبول ہوگی۔
اسی ماہ میں ڈرون طیاروں کی بیونڈ ویژول لائن آف سائٹ  تجرباتی پروازوں کے لئے 20 کنسورشیا کو بھی اجازت دی گئی ہے۔ بی وی ایل اوایس ٹرائلز سے ڈرون طیاروں کے ذریعہ ڈلیوری اور دیگر اہم آلات کے لئے ضابطہ بندی کا خاکہ تیار کرنے میں مدد ملے گی۔
ضمیمہ -1:
حکومت تلنگانہ کے ذریعہ ویکسین کی ڈلیوری کے مقصدسے ڈرون طیاروں کی تجرباتی بی وی ایل او ایس پروازوں کے لئے شرائط ۔
1-بی وائی ایل او ایس ٹرائل پروازیں شروع کرنے سے قبل ہرایک کنسورشئیم منظوری کے لئے درج ذیل دستاویزات تیار کرے گا اور ڈی جی سی اے کے پاس جمع کرائے گا:
الف – بی وی ایل او ایس آپریشنزکے لئے معیاری طریقہ عمل 
ب – عام حالات اور ہنگامی صورتحال میں ائیر ٹریفک کنٹرول  اور انڈین ائیر فورس  کے ساتھ کمانڈ اور کنٹرول لوسٹ لنک کے طور پر تال میل کے لئے ایس او پی ۔
2-کام میں شامل اداروں  ، عملے اور مجوزہ فضائی حدود کے لئے وزارت داخلہ سے سکیورٹی کلیرینس ۔
3- ڈرون کی پروازوں کے لئے زیادہ سے زیادہ منظورشدہ بلندی سطح زمین سے اوپر 400فٹ ہوگی۔ پرواز کے وقت کے 15فیصد کے توانائی ریزور کا التزام کرنا ہوگا۔
4- بی وی ایل اوایس ٹرائل پروازیں شروع کرنے سے قبل ہرایک کنسورشئیم کو تمام متعلقین کی شمولیت کے ساتھ نقصان کی شناخت اور خطرے کے بندوبست  کے سلسلے میں ایک ورکشاپ کا انعقاد کرنا ہوگا۔تمام خطروں کو حفاظت کی قابل قبول سطح تک لانے کے بعد بھی بی وی ایل او ایس ٹرائلز کی کوشش کی جائے گی۔
5- ڈرون پائلیٹ کے پاس ڈرون چلانے کی تربیت کا سرٹیفکیٹ اور اس کا کافی تجربہ ہونا چاہئے ۔ڈرون آپریٹراور ریموٹ پائلیٹ کا ایک محفوظ وی ایل او ایس ریکارڈ لازمی شرط ہے۔
6- ٹرائل شروع کئے جانے سے قبل آئی اے ایف اور مقامی انتظامیہ سے کلیرینس حاصل کرنی ہوگی۔
7- حکومت تلنگانہ اےٹی سی کے ساتھ اچھی طرح تال میل کو یقینی بنانے کے مقصدسے ٹرائل پروازوں کی پوری مدت کے لئے شمس آباد اے ٹی سی میں ایک سنگل پوائنٹ کوآر ڈی نیٹر  بھیجے گی۔
8- ہر ایک ٹرائل بی وی ایل او ایس پرواز کے لئے پرواز کا نقشہ شمس آباداے ٹی سی میں داخل کراناہوگا اور فلائٹ انفارمشین سینٹر نمبر اور ائیر ڈیفنس کلیرینس  نمبر حاصل کرنا ہوگا۔
9- حکومت تلنگانہ جنرل منیجر  ، اے اے آئی ، شمس آباد کے ساتھ تال میل رکھتے ہوئے ایک نوٹس ٹو ائیر مین  شرو ع کرے گی۔
10- ڈرون طیارے مقامی طور پر طلوع آفتاب اور مقامی غروب آفتاب کے درمیان ہی چلائے جائیں گے۔پرواز کرنے اور نیچے اترنے کے مقامات پر ویژول موسمیاتی صورتحال  نافذ ہوگی۔ڈرو ن مینوفیکچرر کے ذریعہ موسم کے متعلق مقررہ شرائط پر عمل کرنا ہوگا۔
11-بی وی ایل او ایس ٹرائل پروازوں کے لئے استعمال کئے جانے والے ڈرون طیاروں کو درج ِذیل شرائط پوری کرنی ہوں گی۔
اے –ٹائپ –مائیکرو یا اسمال زمرے کا روٹری ونگ ڈورن ۔
بی- ویلڈ ڈرون ایکنالجمنٹ نمبر 
سی – لمبی دوری تک چلائے جانے کے لئے ضروری صلاحیت ۔
ڈی ۔ خراب موسم کا سامنا کرنے کی صلاحیت ۔
ای-صورتحال کو شناخت کرنے اور فوری طورپر اس کی اطلاع پہنچانے کی صلاحیت ۔
ایف۔ ڈرون طیارے پر ایک بیرومیٹر سینسر لگانا ہوگا۔
جی۔ جیوفینسنگ ، ریٹرن ٹوہوم  اور خودکار طریقےسےپرواز ختم کرنے کی صلاحیت ہو۔
ایچ ۔خودکار طریقےسےکارروائی کی صلاحیت ۔
آئی –چمکیلے رنگوں اور تیز روشنی کے ساتھ پوری طرح واضح ہو۔
جے ۔ روکاوٹوں سے بچنے کے لئے 360 ڈگری ٹکراؤ سے بچنے کا نظام۔
کے۔ پائلیٹ اوربغیر پائلیٹ والے طیاروں کا پتہ لگانے اور ان سے بچنے کے لئے ڈیٹیکٹ اینڈ ایوائڈ سسٹم 
ایل ۔ڈرون پائلیٹ کے پاس ڈسپلے میں تازہ ترین صورتحال ، پائلیٹ والے طیارے کے بارے میں معلومات ،ڈی اے اے معلومات اور ویژول /آڈیو الرٹ کے ساتھ فرسٹ پرسن ویو  ظاہر ہونا چاہئے ۔
12۔ لے جانے والی اشیا ء مجوزہ استعمال تک ہی محدود ہونی چاہئیں۔ ٹرائلز کے دوران ڈرون طیارہ کوئی نقصان دہ مادہ نہ توگرائے گا اور نہ ہی لے جائے گا۔
13- بی وی ایل اوایس ٹرائل کے کام میں شامل ہر ایک کنسورشئیم پروازوں کے ریئل ٹائم بندوبست اوراے ٹی ایس و آئی اے ایف یونٹوں کو صورتحال سے متعلق اعدادوشمار فراہم کرانے کے لئے بنیادی یو اے ایس ٹریفک مینجمنٹ  بنیادی ڈھانچہ قائم کرے گا۔
14- ہر ایک کنسورشئیم ا س بات کو یقینی بنائے گا کہ یو اے ایس آپریشن کے دوران غیر متعلقہ لوگوں کو زخمی کرنے / ان کی اموات یا املاک کے نقصان کا باعث بننے والےحادثات کے لئے بیمہ ہو۔
15- ایسی ٹرائلز کے دوران کسی کو بھی ہونے والے کسی نقصان کے لئے حکومت ہند اور اس کے ادارے ذمہ دار نہیں ہوں گے۔
16- ایسی ٹرائلز کے دوران کنسورشئیم کے کسی کام سے ہونے والےکسی نقصان کے بارے میں فریق سوئم کے کسی دعوے  سے حکومت ہند اور اس کےاداروں کو تحفظ فراہم کرائے گا۔
17- بی وی ایل اوایس ٹرائلز پروازوں کی اس اجازت کو کسی کاروباری مقصدکے لئے استعمال نہیں کیا جائے گا۔
18- ٹرائل کے مکمل ہونے پر حکومت تلنگانہ نظریہ سے متعلق مفصل پروف شہری ہوابازی کی وزارت اور ڈی جی سی اے کے پاس جمع کرائے گی۔توقع ہے کہ ڈاکیو مینٹیشن اور متعلقہ توجیہہ کی سطح مجوزہ بی وی ایل اوایس ڈرون آپریشن کی پیچیدگی کی سطح کے تناسب میں ہو ۔